Peter Christensen (politiker)

Peter Christensen (født 23. april 1975 i Sønderborg) er en dansk politiker (V). Han har vært Danmarks forsvarsminister og skatteminister samt medlem av Folketinget.

Han er vokste opp i Agerskov som sønn av gårdbruker Anton Boisen Christensen og laborant Grete Christensen. Han har barn fra et tidligere ekteskap, og bor i Aabenraa. Etter folkeskolen gikk Christensen i lære som elektriker. Han har forkurs til diplomingeniørstudiet og påbegynte ingeniørstudier fra Horsens og Sønderborg.

Christensen var formann i Venstres Ungdom i Sønderjylland 1996–1997, nestformann på landsplan 1997–1999 og formann 1999–2001. Han var valgt til Folketinget fra Sønderjyllands amtskrets 2001–2007, etter å ha blitt nominert fra Tønder og Løgumkloster kretser. Etter forvaltningsreformen i 2007 var han valgt fra Sydjyllands storkrets og nominert fra Aabenraa krets 2007–2015. Christensen var Venstres skatte- og finanspolitiske ordfører, deretter politisk ordfører 2009–2011. Fra mars 2011 til regjeringsskiftet i oktober var han skatteminister. I 2015 tapte han gjenvalg til Folketinget.

Fra september 2015 til regjeringsskiftet i november 2016 var han Danmarks forsvarsminister og minister for nordisk samarbeid.

Referanser

Eksterne lenker 
 
 

Danske forsvarsministre
Danske skatteministre
Venstre-ministre (Danmark)
Folketingsmedlemmer fra Venstre (Danmark)
Personer fra Sønderborg
Elektrikere‎